Temeljem članka 78. Zakona o komunalnom gospodarstvu («Narodne novine» broj 68/18) i članka 32. Statuta Općine Antunovac («Službeni glasnik Općine Antunovac» broj 2/13 i 3/18), Općinsko vijeće Općine Antunovac na svojoj 25. sjednici održanoj dana 06. veljače 2019. godine, donosi

**ODLUKU**

**o komunalnom doprinosu**

Članak 1.

Ovom Odlukom utvrđuje se obveza plaćanja komunalnog doprinosa na području Općine Antunovac i to:

1. zone u jedinici lokalne samouprave za plaćanje komunalnog doprinosa

2. jedinična vrijednost komunalnog doprinosa po pojedinim zonama u jedinici lokalne samouprave (u daljnjem tekstu: jedinična vrijednost komunalnog doprinosa)

3. način i rokovi plaćanja komunalnog doprinosa

4. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Članak 2.

Komunalni doprinos je novčano javno davanje koje se plaća za korištenje komunalne infrastrukture na području Općine Antunovac i položajne pogodnosti građevinskog zemljišta u naselju prilikom građenja ili ozakonjenja građevine.

Komunalni doprinos je prihod Općine Antunovac koji se koristi samo za financiranje građenja i održavanja komunalne infrastrukture.

Članak 3.

Komunalni doprinos plaćaju vlasnici građevinske čestice na kojoj se gradi građevina, odnosno investitor ako je na njega pisanim ugovorim prenesena obveza plaćanja komunalnog doprinosa.

Ako građevinska čestica iz stavka 1. ovog članka ima više suvlasnika, odnosno investitora, suvlasnici plaćaju doprinos razmjerno svom suvlasničkom djelu, a suinvestitori u jednakim dijelovima, osim ako se ovjerenom zajedničkom izjavom dogovore drugačije.

Članak 4.

U Općini Antunovac utvrđuju se zone za plaćanje komunalnog doprinosa:

1. I zona u naselju Antunovac obuhvaća:

* područje izdvojenog građevinskog područja Županijskog centra za gospodarenje otpadom.

1. II zona u naselju Antunovac obuhvaća:

* Gospodarsku zonu Antunovac, izdvojeno građevinsko područje gospodarske zone „Seleš“ i izdvojeno građevinsko područje gospodarske namjene „Josipin dvor“.

1. III zona u naselju Antunovac obuhvaća:

* Ulice: Ante Starčevića, Braće Radića, Kralja Zvonimira, Školska, Hrvatske Republike, Petra Svačića, Tina Ujevića, Mirna, Petefi Šandora, Kolodvorska, Bana Josipa Jelačića, Nikole Šubića Zrinskog, Antuna Gustava Matoša, Josipa Kozarca, Vilima Hefera i Josipin dvor.

III zona u naselju Ivanovac obuhvaća:

- Ulice: Duga, Crkvena, Držanička, Mala, Čepinska, Hrvatskih branitelja i Dr. Franje Tuđmana.

d) IV zona obuhvaća:

- ostala područja u Općini Antunovac na kojima je prema važećoj prostorno planskoj dokumentaciji dozvoljeno građenje.

Članak 5.

Komunalni doprinos za zgrade obračunava se množenjem obujma zgrade koja se gradi ili je izgrađena izraženog u kubnim metrima (m³) s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja obračunava se množenjem tlocrtne površine građevine koja se gradi ili je izgrađena izražene u četvornim metrima (m²) s jediničnom vrijednošću komunalnog doprinosa u zoni u kojoj se građevina gradi ili je izgrađena.

Članak 6.

Ako se postojeća zgrada uklanja zbog građenja nove zgrade ili ako se postojeća zgrada dograđuje ili nadograđuje, komunalni doprinos obračunava se na razliku obujma zgrade u odnosu na prijašnji obujam zgrade.

Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, a o čemu Jedinstveni upravni odjel donosi rješenje kojim se utvrđuje da ne postoji obveza plaćanja komunalnog doprinosa.

Odredbe ovoga članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjene građevine.

Članak 7.

Jedinična vrijednost komunalnog doprinosa po pojedinim zonama iz članka 4. ove Odluke određuje se u kunama po m3 građevine i iznosi:

|  |  |  |  |  |
| --- | --- | --- | --- | --- |
| **VRSTA OBJEKTA** | **ZONA I.**  **kn/m3** | **ZONA II.**  **kn/m3** | **ZONA III.**  **kn/m3** | **ZONA IV.**  **kn/m3** |
| 1. Stambeni objekti | - | - | 32,00 | 20,00 |
| 2.Gospodarske građevine: |  |  |  |  |
| 2.1. proizvodne | 78,00 | 39,00 | 39,00 | 23,00 |
| 2.2. poslovne | - | 39,00 | 39,00 | - |
| 2.3. ugostiteljsko turističke | - | 39,00 | 39,00 | 34,00 |
| 2.4. poljoprivredne | - | - | 13,00 | 13,00 |
| 3. Sportsko rekreac. građ. | - | - | 26,00 | - |
| 4. Komunalne građevine | 78,00 | - | 26,00 | - |
| 5. Infrastrukturne građ. | 78,00 | 39,00 | 26,00 | 13,00 |
| 6. Pomoćne građevine | 78,00 | 39,00 | 26,00 | 21,00 |
| 7. Građe.javne i društ. djel. | - | - | 26,00 | - |
| 8. Ostale građevine | 78,00 | 39,00 | 20,00 | 17,00 |

Za nezakonito izgrađene zgrade za koje je pokrenut postupak za donošenje rješenja o izvedenom stanju jedinična vrijednost komunalnog doprinosa i po pojedinim zonama iz članka 4. ove Odluke određuje se u kunama po m3 građevine i iznosi:

|  |  |  |  |  |
| --- | --- | --- | --- | --- |
| **VRSTA OBJEKTA** | **ZONA I.**  **kn/m3** | **ZONA II.**  **kn/m3** | **ZONA III.**  **kn/m3** | **ZONA IV.**  **kn/m3** |
| 1. Stambeni objekti | - | 1,00 | 1,00 | 1,00 |
| 2.Gospodarske građevine: |  |  |  |  |
| 2.1. proizvodne | 1,00 | 1,00 | 1,00 | 1,00 |
| 2.2. poslovne | - | 1,00 | 1,00 | - |
| 2.3.ugostiteljsko turističke | - | 1,00 | 1,00 | 1,00 |
| 2.4. poljoprivredne | - | 1,00 | 1,00 | 1,00 |
| 3. Sportsko rekreac. građ. | - | 1,00 | 1,00 | - |
| 4. Komunalne građevine | 1,00 | 1,00 | 1,00 | - |
| 5. Infrastrukturne građ. | 1,00 | 1,00 | 1,00 | 1,00 |
| 6. Pomoćne građevine | 1,00 | 1,00 | 1,00 | 1,00 |
| 7. Građe.javne i društ. djel. | - | 1,00 | 1,00 | - |
| 8. Ostale građevine | 1,00 | 1,00 | 1,00 | 1,00 |

Članak 8.

Rješenje o komunalnom doprinosu donosi Jedinstveni upravni odjel u skladu s odlukom o komunalnom doprinosu u postupku pokrenutom po službenoj dužnosti ili po zahtjevu stranke.

Ako je Općina Antunovac u skladu s posebnim zakonom kojim se uređuje prostorno uređenje sklopila ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, rješenje iz stavka 1. ovoga članka donosi se i u skladu s tim ugovorom.

Rješenje iz stavka 1. ovoga članka donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drukčije.

Članak 9.

Rješenje o komunalnom doprinosu sadrži:

1. podatke o obvezniku komunalnog doprinosa,

2. iznos sredstava komunalnog doprinosa koji je obveznik dužan platiti,

3. obvezu, način i rokove plaćanja komunalnog doprinosa i

4. prikaz načina obračuna komunalnog doprinosa za građevinu koja se gradi ili je izgrađena s iskazom obujma odnosno površine građevine i jedinične vrijednosti komunalnog doprinosa.

Ništavo je rješenje o komunalnom doprinosu koje nema sadržaj propisan stavkom 1. ovoga članka.

Članak 10.

Utvrđeni iznos komunalnog doprinosa obveznik je dužan platiti u roku od 15 dana od izvršnosti rješenja iz članka 8. ove Odluke.

Jedinstveni upravni odjel može na zahtjev obveznika odobriti obročnu otplatu komunalnog doprinosa u roku do 12 mjeseci, ovisno o utvrđenom iznosu komunalnog doprinosa.

U slučaju obročne otplate, prvi obrok komunalnog doprinosa obveznik je dužan platiti u roku od 15 dana od izvršnosti rješenja.

U slučaju kašnjenja obveznik je dužan platiti zatezne kamate u visini utvrđenoj zakonom.

Ako obveznik komunalnog doprinosa ne uplaćuje obroke u rokovima kako je određeno, Jedinstveni upravni odjel će poduzeti mjere prisilne naplate i cjelokupni iznos komunalnog doprinosa naplatiti odjedanput.

Članak 11.

Općina Antunovac može osloboditi u potpunosti ili djelomično obveze plaćanja komunalnog doprinosa:

* investitore koji grade građevine namijenjene zdravstvenoj djelatnosti, socijalnoj skrbi, kulturi, tehničkoj kulturi, športu te predškolskom, osnovnom i srednjem obrazovanju, te građevine za potrebe javnih ustanova i trgovačkih društava koja su u vlasništvu Republike Hrvatske, Osječko-baranjske županije i Općine Antunovac,
* investitore koji grade građevine u Gospodarskoj zoni Antunovac,
* investitore koji grade građevine za koje se procjenjuje da su od osobitog interesa za Općinu Antunovac,
* kada sukladno Zakonu o pravima hrvatskih branitelja iz Domovinsko rata i članova njihovih obitelji („Narodne novine“ broj ), članovi obitelji poginulog hrvatskog branitelja i HRVI iz domovinskog rata nemaju riješeno stambeno pitanje i sami investiraju gradnju stambenih objekata radi stambenog zbrinjavanja,
* vlasnike obiteljskih kuća i zgrada sagrađenih u sklopu organizirane gradnje STAMBENE ZADRUGE IPK, koji sa istom imaju sklopljen Ugovor o imovinskim pravima i obvezama za površine navedene u ugovoru.

Djelomično oslobađanje od plaćanja komunalnog doprinosa moguće je u slučajevima kada vlasnici građevinskog zemljišta kada grade objekte koji su od interesa za stanovništvo Općine Antunovac.

Odluku o oslobađanju plaćanja komunalnog doprinosa iz stavaka 2. i 3. ovoga članka donosi Općinski načelnik ako iznos obveze iznosi najviše 70.000,00 kuna.

Odluku o oslobađanju od plaćanja komunalnog doprinosa iz stavka 2. i 3. donosi Općinsko vijeće Općine Antunovac ako iznos obveze iznosi više od 70.000,00 kuna.

Članak 12.

Općina Antunovac ne plaća komunalni doprinos kada je investitor gradnje.

Komunalni doprinos ne plaća se za građenje i ozakonjenje:

1. komunalne infrastrukture i vatrogasnih domova,

2. vojnih građevina,

3. prometne, vodne, pomorske, komunikacijske i elektroničke komunikacijske infrastrukture,

4. nadzemnih i podzemnih produktovoda i vodova,

5. sportskih i dječjih igrališta,

6. ograda, zidova i potpornih zidova,

7. parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine,

8. spomenika.

Članak 13.

Donošenjem ove Odluke prestaje važiti Odluka o komunalnom doprinosu („Službeni glasnik Općine Antunovac“ broj 06/07, 04/09,5/09, 12/11, 14/11, 16/12, 01/13, 04/13, 03/16 i 06/16).

Članak 14.

Ova Odluka stupa na snagu osmog dana od dana objave u „Službenom glasniku“ Općine Antunovac.

KLASA: 363-02/19-01/03

URBROJ: 2158/02-01-19-2

U Antunovcu, 06. veljače 2019. godine

Predsjednik Općinskog vijeća

Zlatko Matijević